EL CASTELL D'ALAQUÀS ACULL EL PRIMER FÒRUM DE FUTBOL FEMENÍ DE BASE AMB ÈXIT DE PARTICIPACIÓ
14/06/2023

# EL CASTELL D'ALAQUÀS ACULL EL PRIMER FÒRUM DE FUTBOL FEMENÍ DE BASE AMB ÈXIT DE PARTICIPACIÓ

*   14/06/2023
*   [Esports](/categoria/7/0/esports)
*   [Imprimir](#)
*   Compartir
*    https://www.alaquas.org/documento.asp?id\_do=21373

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F21373%2F0&title=Ajuntament%20d%27Alaqu%C3%A0s.%20Premsa.EL%20CASTELL%20D%27ALAQU%C3%80S%20ACULL%20EL%20PRIMER%20F%C3%92RUM%20DE%20FUTBOL%20FEMEN%C3%8D%20DE%20BASE%20AMB%20%C3%88XIT%20DE%20PARTICIPACI%C3%93)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/21373/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2023/2/21373/14062023whatsapp_image_2023-06-14_at_11_55_30_1_1_Form_4.jpg)](https://www.alaquas.org/ficheros/documentos/2023/2/21373/14062023whatsapp_image_2023-06-14_at_11_55_30_1_1_Form_10.jpg "<a href='https://www.alaquas.org/ficheros/documentos/2023/2/21373/14062023whatsapp_image_2023-06-14_at_11_55_30_1_1_Form_10.jpg' target=_blank><i class='fa fa-external-link' aria-hidden='true'></i>.EL CASTELL D'ALAQUÀS ACULL EL PRIMER FÒRUM DE FUTBOL FEMENÍ DE BASE AMB ÈXIT DE PARTICIPACIÓ</a>")

L' Associació de Futbolistes València CF i l'Ajuntament d'Alaquàs organitzen una taula redona per a parlar del futbol femení i les iniciatives de promoció del futbol base femení, les competicions i la importància de l'orientació cap a una educació en valors

El Castell d’Alaquàs va acollir ahir el primer  Fórum de Futbol Femení Base organitzat per l’Associació de Futbolistes València CF i l’Ajuntament d’Alaquàs, una taula redona emmarcada dins de tota una programació d’activitats posades en marxa per tal de conscienciar i donar a conéixer el desenvolupament i creixement del futbol femení en la nostra societat.

Durant la vesprada es va parlar sobre el passat i el present del futbol femení, les iniciatives de promoció del futbol base femení, l'ordenació de les competicions de futbol base femení en la FFCV, la relació entre les jugadores, les famílies, els clubs i les entrenadores així com de la importància de l'orientació cap a l'educació en valors i esforç que han d'impregnar tot el treball conjunt.

En la taula redona van participar: Andrea Esteban, exjugadora internacional amb la selecció espanyola i entrenadora professional; Fran Escuin, entrenador i ex seleccionador femení Sub 17 de Bolívia; Alicia Moreno, seleccionadora Valenta Sub-17 FFCV, internacional amb la Selecció Espanyola i ex jugadora del Levante UD; Merchina Peris, ex jugadora de futbol, promotora del futbol femení a València i autora del primer gol d’una dona a Mestalla; i Berna Molina, primer seleccionador femení de la FFCV. Va moderar Paula Lerin, periodista de l’Agència EFE. Van estar presents el Regidor d’Esports, Fran Evangelista i la Regidora de Festes, Sandra Conde, que va ser l’encarregada d’obrir la taula.

La primera de les activitats va tindre lloc el passat dimecres 31 de maig al poliesportiu del Terç. Totes les xiquetes interessades van poder gaudir del primer Clinic de Futbol Femení de participació oberta, que va comptar amb la visita de Marta Carro, jugadora internacional del Valencia C.F.  Aquest vídeo reflecteix l’objectiu i ambient de la jornada: https://youtu.be/HWB2y0irHMo

Les activitats es tancaran el dissabte 17 de juny amb les finals Copa Valenta 2023 de la Federació de Futbol de la Comunitat Valenciana. A les 10:30 hores es disputarà la final de la I Copa Valenta Cadet i la final de la II Copa Valenta Autonòmica. A les 12:30 hores el poliesportiu del Terç acollirà la gran final de la III Copa Valenta Nacional.